**SE SPARGE LUMEA**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se sparge lumea în bucăţi,

Nimic nu mai rezistă;

Sunt peste tot, de sânge, bălţi

Şi veselia-i tristă...

Încep războaie peste tot

Şi, chiar de se termină,

Rămâne-n urmă totul mort.

Şi toţi avem o vină!

Prezicerile se-mplinesc

Cu-a noastră contribuţie

Şi totul pare nebunesc...

Dar este o soluţie!

Soluţia nu e pentru toţi,

Ci pentru fiecare -

Tu, individ, poţi să te scoţi

Din groaznica pierzare!

Căci fiecare dintre noi

Putem să ne opunem

Acestui curs ca un puhoi,

Chiar fără să-l răpunem.

Pare absurd, dar nu-i aşa -

Salvarea-i personală:

Din tren să sari, căci vei cădea

Spre noaptea abisală!

De te salvezi, tu vei privi

Ca-n cartea de istorie

La negura din care vii,

Încununat de glorie.

Nu te lăsa nicicum învins

De tristul mers vizibil

Al lumii ce-aproape s-a stins -

De vrei, eşti invincibil!

De vezi păcate împrejur,

Tu nu fi-n rândul lumii,

Rămâi cât poţi fără cusur -

Păcatu-l fac nebunii!

Plăceri şirete de-ţi dau ghes,

Întoarce-le-al tău spate -

Nu în plăceri găseşti progres,

Ci în virtuţi curate!

Şi doar credinţa-n Dumnezeu

Drept pavăză îţi este,

Căci fără El orice e greu

Şi cazi fără de veste.

Nu te lăsa ademenit

Să-ţi dai îndreptăţire

Atunci când vezi că ai greşit,

Căci asta-i amăgire!

Şi de vei sta în lume drept,

Atunci ea chiar de-ar trece,

Fiind între oameni înţelept,

Domnul te va alege.

Vei fi sămânţă-n pământ nou,

Rodind de-a ta credinţă,

Facându-ţi sufletul erou

Şi luând din nou fiinţă.